საჭადრაკო ოლიმპიადა 1952

საჭადრაკო ოლიმპიადა გაიმართა 1952 წლის 10 — 31 აგვისტოს ჰელსინკიში, ფინეთი.

ჰელსინკის ოლიმპიადა ბევრად აღემატებოდა თავის წინამორბედს. ჯერ ერთი, ტურნირს დაუბრუნდნენ უნგრელები, ჩეხები და პოლონელები. მეორე და მთავარი: ჰელსინკიში დებიუტი ჰქონდათ საბჭოთა მოჭადრაკეებს. ყოველივე ამან დამატებითი ინტრიგა შესძინა ტურნირს. პირველ ეტაპზე განსაკუთრებული არაფერი მომხდარა, თუ არ ჩავთვლით იმას, რომ მესამე ქვეჯგუფში ფინელებმა შეძლეს ნიდერლანდელებისა და პოლონელების მთავარი ფინალის მიღმა დატოვება. ამავე ქვეჯგუფის ბოლო ტურში დიდი ინტერესი გამოიწვია სსრკ-ისა და აშშ-ის მატჩმა. გუნდებმა თავისი ლიდერები დაასვენეს (სამუელ რეშევსკი და პაულ კერესი) და ისე შეებნენ ერთმანეთს. ვასილი სმისლოვმა და ისააკ ბოლესლავსკიმ გამარჯვება მოუტანეს თავის გუნდს.

ფინალურ ტურნირში თავიდან ოლიმპიური ჩემპიონები, იუგოსლავიელი მოჭადრაკეები დაწინაურდნენ. ოთხი ტურის შემდეგ მათ 10½ ქულა ჰქონდათ. საბჭოელებს ამ დროისათვის კი მხოლოდ 7 (და ერთი მატჩით ნაკლები). მეხუთე ტურში იუგოსლავია დამარცხდა არგენტინასთან, საბჭოელებმა კი ვერ შეძლეს ჩეხების დამარცხება. მეექვსე ტურის წინ იუგოსლავიის გუნდს 12 ქულა ჰქონდა, ამერიკელებსა და უნგრელებს — 10½, ჩეხებს — 10, ხოლო საბჭოელებს — 9. მეექვსე ტურში გაიმართა ტურნირის ერთ-ერთი ცენტრალური მატჩი: იუგოსლავია — სსრკ. სმისლოვის მოგებას მეორე დაფაზე, ტრიფუნოვიჩმა ასევე მოგებით უპასუხა მესამეზე და გუნდები ფრედ დაცილდნენ ერთმანეთს. საბჭოთა მოჭადრაკეებს მართალია ერთი მატჩი ჰქონდათ თადარიგში, მაგრამ სამქულიანი ჩამორჩენის აღმოფხვრა არც ისე იოლი იყო. მეშვიდე ტურში სხვაობა ლიდერთან ერთი ქულით შემცირდა. ამის სრულად აღმოფხვრა უკვე მერვე ტურში მოხერხდა გერმანიის ნაკრებთან მატჩში. საბჭოელებმა მხოლოდ ნახევარი ქულა დაუთმეს გერმანელებს და ქულანახევრით გაასწრეს იუგოსლავიელებს, რომლებიც ამ ტურში ისვენებდნენ. მეცხრე ტურის წინ სსრ კავშირის გუნდს 18 ქულა ჰქონდა, აშშ-ს — 17 (და ტურნირი დასრულებული), იუგოსლავიელებსა და არგენტინელებს — 16½ ქულა თითოეულს. ბოლო ტურში საბჭოთა ნაკრებმა შვედები დაამარცხა (3:1) და დამსახურებულად მოიგო ოლიმპიადა. ასევე 3 ქულა აიღეს არგენტინელებმა უნგრელებთან (მათ ბოლო ოთხ ტურში 16-დან 12½ ქულა აიღეს), რამაც მათ მე
ტექნიკური შედეგები
მონაწილეობდა 24 ქვეყნის 25 ნაკრები გუნდი (დასავლეთ გერმანია ორი გუნდით იყო წარმოდგენილი, გერმანია და ზაარი). ტურნირი ჩატარდა ორ ეტაპად. პირველ ეტაპზე გუნდები სამ ქვეჯგუფში არკვევდნენ ფინალისტთა ვინაობას. ქვეჯგუფებში პირველ-მესამე ადგილებზე გასული გუნდები თამაშობდნენ მთავარ ფინალში (- ადგილები). დანარჩენები და ფინალურ ტურნირებში იბრძოდნენ - და - ადგილებისათვის. ორივე ეტაპზე ტურნირი ჩატარდა წრიული სისტემით.

ჯგუფი 1

ჯგუფი 2

ჯგუფი 3

ფინალი 
ფინალი 
ფინალი 
ჩემპიონისა და პრიზიორების შემადგენლობა და შედეგები
'
პაულ კერესი 6½ (+3=7-2), ვასილი სმისლოვი 10½ (+8=5-0), დავით ბრონშტეინი 8 (+7=2-1), ეფიმ გელერი 10½ (+8=5-1), ისააკ ბოლესლავსკი 7 (+6=2-0), ალექსანდრე კოტოვი 2 (+1=2-0).

'
მიგელ ნაიდორფი 12½ (+11=3-2), ხულიო ბოლბოჩანი 9 (+4=10-0), ერიკ ელისკაზესი 6 (+4=4-2), ჰერმან პილნიკი 9½ (+6=7-1), ნესტორ როსეტო 8 (+8=0-2).

'
სვეტოზარ გლიგორიჩი 9½ (+6=7-2), ბრასლავ რაბარი 8 (+5=6-1), პეტარ ტრიფუნოვიჩი 7 (+3=8-2), ვასია პირცი 5½ (+2=7-1), ანდრია ფუდერერი 3½ (+2=3-0), ბორისლავ მილიჩი 4 (+3=2-0).

საუკეთესო შედეგები დაფების მიხედვით
შენიშვნა: საუკეთესოები ვლინდებოდა მხოლოდ ფინალური (– ადგილები) ტურნირის მიხედვით.

შენიშვნა: მესამე ადგილი მეორე სათადარიგო დაფაზე არ გათამაშებულა, ვინაიდან დანარჩენ მოჭადრაკეებს არ ჰქონდათ ნათამაშები პარტიების 50%-ზე მეტი რაოდენობა.